OpenLLM-France/wikimedia huggingface dataset:
# Jason White

Jason White a zo ur rugbier skos ganet e Dinedin (Bro-Skos) d'an 17 a viz Ebrel 1978. C'hoari a ra en eil pe en trede renk evit ASM Clermont Auvergne abaoe 2009.

## Kluboù

* 2000-2003. Glasgow Warriors
* 2003-2009. Sale Sharks
* 2009-2011. ASM Clermont Auvergne
# Jasmine Arabia

Jasmine Arabia, Ichraq Corbino he anv gwirion, ganet d'an 9 a viz Eost 1990 e Marrakech, zo un aktourez pornografek c'hall a orin marokan. He lesanv a zo deuet a-ziwar Jasmine, anv ur ganerez stadunanat, hag Arabia dre he orinoù eus ar Maghgreb.
D'an 10 a viz Du 2016 e voe kondaonet Jasmine Arabia hag he gwaz Raphaël Corbino da 6 ha 15 vloaz toull-bac'h, evit gwallerezhioù ha tagadennoù reizhel war bugale. An aktourez a zo bet toullbac'het dres goude ar c'hondaonadur. Ur galv a oa bet douget gant ar c'houblad. Goude an eil varnadenn d'an 10 a viz C'hwevrer 2018 ez eo bet kondaonet Jasmine Arabia da 4 bloaz toull-bac'h hag he gwaz da 15 vloaz.

## Filmoù

* 2011 : Week-end entre couples, gant Olivier Lesein (JTC Vidéo)
* 2011 : Je fais cocu mon mari, gant Olivier Lesein (Hexagone)
* 2011 : Beurettes allégées, gant Olivier Lesein (JTC Vidéo)
* 2011 : Blue nights, gant Jack Tyler (Saphir Production)
* 2012 : Un plan Q parfait, gant Olivier Lesein (JTC Vidéo)
* 2012 : La Zone, gant Olivier Lesein (JTC Vidéo)
* 2012 : Baise en terrain inconnu, gant Jean-Philippe Smelt (Alkrys)
* 2012 : Le Dick-Tator, gant Olivier Lesein (JTC Vidéo)
* 2012 : Ferme pour jeunes filles au pair, gant Christian Lavil (Alkrys)
* 2012 : ContraXt, gant David Beffer (DPH Prod’s)
* 2012 : Mangez-moi !, gant John B. Root (JBR Média)
* 2012 : Mariée à tout prix, gant Christian Lavil (Alkrys)
* 2013 : Gonzo, mode d'emploi, gant John B. Root (JBR Média)
* 2013 : Ces beurettes qui nous donnent la gaule (JTC Vidéo)
* 2014 : En double sinon rien (JTC Vidéo)
* 2014 : Les Délires de Célia, gant Jean-François Davy

## Notennoù ha daveennoù

* ↑ https://www.20minutes.fr/justice/2218855-20180211-nice-star-porno-mari-condamnes-appel-viol-deux-ados
* ↑ https://web.archive.org/web/20171219144618/http://roadsmag.com/jasmine-arabia-je-viens-dun-pays-ou-les-femmes-et-les-enfants-sont-a-vendre97447393018/
* ↑ http://www.nicematin.com/justice/la-star-du-x-et-son-mari-condamnes-en-appel-pour-viols-sur-mineures-a-nice-207194
# Jason

Jason zo un anv-badez saoznek, a orin gresianek, roet d'ar baotred.

## Gerdarzh

Dont a ra eus an anv gresianek Iason, haroz mojenn ar maoutken aour.

## Adstummoù

* Jayson, Jaeson, Jaison, Jacyn.
** Berrstumm: Jay, Jace.
Kar e seblant bezañ an anv Jacin, roet d'ar merc'hed, deuet e gwirionez eus an anv portugalek-spagnolek Jacinta, pe Jacinda, deuet eus an anv gresianek Hyacinth .

## Tud

* Jason Kirene, prederour,
* Jason Tarsos, abostol, meneget e anv en Oberoù an Ebestel,
* Jason Lee, aktour stadunanat
* Jason Statham, aktour saoz
* Jason Bateman, aktour stadunanat

## Lennegezh

* Jason Compson er romant saoznek The Sound and the Fury gant William Faulkner.

## Lec'hanvioù

* Jason (Norzhkarolina), e SUA.
* Inizi Jason, en Enezeg Maloù.
# Jason Lee

Jason Michael Lee, bet ganet en Orange County (Kalifornia, Stadoù-Unanet Amerika) d'ar 25 a viz Ebrel 1970, a zo un aktour hag ur fentigellour stadunanat.
# Jasper van der Laanen

Jasper van der Lanen, pe van der Laanen, ganet en Antwerpen en 1585 ha marvet eno en 1634, a oa ul livour flamank eus ar marevezh barok.
# Jatsu

    Evit implijoù all, gwelet Jatsu (disheñvelout).
Jatsu :
| An ti-kêr. ||
| Anv gallek (ofisiel) | Jatxou |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Uztaritze |
| Kod kumun | 64282 |
| Kod post | 64480 |
| Maer Amzer gefridi | Alain Castaing 2014-2020 |
| Etrekumuniezh | Communauté de communes Errobi |
| Poblañsouriezh ||
| Poblañs | 1 176 ann. (2020) |
| Stankter | 84 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 183 m |
| Gorread | 13,95 km² |
| kemmañ |
Jatsu (Jatxou e galleg hag ent-ofisiel) zo ur gumun eus Lapurdi en Euskal Herria, e kanton Uztaritze.

## Douaroniezh
### Kumunioù amezek

* Mugerre ha Milafranga en hanternoz
* Hazparne er sav-heol
* Uztaritze er c'huzh-heol
* Haltsu er c'hreisteiz
* Larresoro er mervent

### Stêrioù

* Errobi

## Skeudennoù

* An iliz
* Ti

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Jatiel

Jatiel zo ur gumun eus proviñs Teruel, en Aragon, e Spagn. An niver annezidi zo 46 (2023).
# Henriette von Nassau-Weilburg

Henriette von Nassau-Weilburg zo anv div briñsez alaman:
* Henriette von Nassau-Weilburg (1780–1857), dimezet da Ludwig von Württemberg;
* Henriette Alexandrine von Nassau-Weilburg (1797–1829), dimezet d'an arc'hdug Karl von Österreich.
# Henrik Pontoppidan

Henrik Pontopiddan a oa ur skrivagner danek hag en deus bet Priz Nobel al lennegezh a-gevret gant Karl Adolph Gjellerup. Ganet e oa bet d’ar 24 a viz Gouere 1857 ha marvet e oa d’an 21 a viz Eost 1943.
Henrik Pontoppidan a oa bet ganet e Fredericia, e ledenez Jylland, mab d’ur pastor. Goude bezañ labouret evel skolaer ha goude-se evel kazetenner, e teuas da vezañ skrivagner leun-amzer adalek 1881. Beajiñ a reas kalz dre Europa.
Henrik Pontoppidan a voe unan eus ar skrivagnerien naturelour kentañ e Danmark. En e oberennoù e taolennas e vro en e amzer, buhez ar re baour koulz hag hini hag ar re binvidik. Er bloavezh 1917 e voe roet dezhañ Priz Nobel al lennegezh, a-gevret gant Karl Adolph Gjellerup.
Mervel a reas Henrik Pontoppidan e Kopenhagen.

## Un nebeud eus e skridoù

* Sandinge Meninghed (romant, 1883)
* Fra Hytterne (danevell, 1887)
* Isbjørnen (romant, 1887)
* Det forjættede Land (romant e 3 levrenn, 1891-1895)
* Lykke-Per (romant en 8 levrenn, 1898-1904)
* De Dødes Rige (romant e 5 levrenn, 1912-1916)

## Liammoù diavaez

* Pontoppidan berr-ha-berr
* Pontoppidan hag e oberennoù
* Priz Nobel
# Henrique

Henrique zo un anv-badez portugalek.

## Yezhoù all

* Enrique e spagnoleg
* Harry ha Henry, e saozneg
* Heinrich en alamaneg
* Henri, e galleg
* Herri e brezhoneg

## Tud

* Henrique de Borgonha, pe Herri Bourgogn (1066 — 1112), kont Portugal
* Henrique Iañ, roue Portugal
* Henrique o Navegador, priñs
* Henrique Rosa
# Henriette Rénard

Anna Katarzyna (Henrietta) Rénard (~ 1685 — Warszawie, 26 a viz Mae 1721), a oa ur C'hallez serc'h da Aogust ar C'hreñv, roue Polonia ha dilenner Saks.
Merc'h e oa da André Rénard, marc'hadour gwin eus Lyon. N'ouzer ket piv e oa he mamm, marteze ur c'hoar da Henri Duval, abalamour ma veze graet Henriette Rénard-Duval anezhi. Daou vreur he doa : Jean Baptiste ha Bénédicte.
E 1706 e oa en em gavet gant August e Warszawie, en ur friko aozet gant he zad. Hervez an istorourien ne ouie ket piv e oa he serc'heg da gentañ. E miz Du 1707 e c'hanas ur verc'h, Anna Karolina. Prestik goude e timezas Henriette da François Drian. Pa varvas he fried ec'h addimezas da Claude Henri Morel.
E-pad 16 vloaz e vevas he merc'h Anna Karolina gant Henriette hep anaoudegezh na skoazell ebet digant he zad. E 1723 en em gavas gant he zad, hag anavezet e voe gant Aogust e miz Gwengolo 1724, ma voe anvet da gontez Orzelska.
Ha Henriette, a greder, ne welas ket he merc'h goude ken. Ha n'ouzer ket petra e teuas da vezañ war-lerc'h.

## Notennnoù

* ↑ Hervez levr kontoù he breur Jean-Baptiste Rénard.
# Henriette Bro-C'hall (1727-1752)

Henriette Bro-C'hall (1727-1752) a oa eil merc'h ar roue gall Loeiz XV, ha c'hoar gevell Elesbed Bro-C'hall (1727-1759).

## Istor

En 1725 e oa bet dimezet Loeiz XV gant e eontr, dug Bourbon, d'ar briñsez polonat harluet Maria Leszczyńska, 7 vloaz koshoc'h eget ar paotr nevez. Mall a oa reiñ un diskennad da skour gall an Tiegezh Bourbon, pa oa o vont da fall gant ar c'hleñvedoù ha gwallzarvoudoù entre 1711 ha 1714 ; ouzhpenn-se e oa c'hoant da virout ouzh kuruniñ dug Orlañs, a doujet gant dug Bourbon.

## Goude an disparti

Pa voe aet he c'hoar da Spagn e chomas Madame Henriette el lez, ma veze lavaret "Madame" anezhi. Ne zimezas ket.

### Karantez

Karantez he dije bet ouzh he c'henderv, dug Chartres. Da gentañ ne enebas ket ar roue, met dre abegoù diplomatek e rankas o dispartiañ. Gant eured an daou genderv e vefe bet uhelaet re an dug, drouklaouen neuze roue Spagn, tostañ goudevezhour ar roue ma vije marvet an daofin Louis-Ferdinand de France (1729-1765) hep mab bev.
# Henrik Ibsen

Henrik Ibsen a oa ur skrivagner norvegek brudet evit e bezhioù-c’hoari. Ganet e oa bet Ibsen d’an 20 a viz Meurzh 1828, ha marvet e oa d’an 23 a viz Mae 1906 e Christiana, zo anvet Oslo bremañ.
Da bemzek vloaz e kuitaas ti e dud ha kregiñ da labourat e ti un apotiker. E bezh-c’hoari kentañ, Catilina, a skrivas pa oa 20 vloaz hag a embannas dindan an anv-pluenn Brynjolf Bjarme. E 1850 e voe c’hoariet, evit ar wech kentañ, ur pezh all skrivet gantañ, dindan e anv-pluenn adarre, Kjæmpehøjen.
E oberennoù kentañ zo awenet gant hengounioù Skandinavia hag un ton romantel o deus. E-pad un nebeud bloavezhioù e renas ur c’hoariva e Christiania (1857 - 1862) ha goude-se e teuas a-benn da gaout ur yalc’had digant ar stad a roas an tu dezhañ da vevañ diwar skrivañ ha da veajiñ. Mont ha dont a reas dre Europa, o tremen pennadoù amzer e Roma, e Dresden hag e München (ne zistroas da vat da Norvegia nemet e 1891). E-pad an amzer-se eo e skrivas e oberennoù brudetañ : Brand (1866) ha Peer Gynt (1867), dramaoù e gwerzennoù a ziskouezas e varregezh da livañ an amzer dremenet ha da daolenniñ brav temz-spered e dudennoù. Tamm-ha-tamm e tilezas e zoare romantel hag en em lakaat a reas da sevel pezhioù gwirion diwar-benn kudennoù ar gevredigezh, evel Samfundents stötter (1876) pe Et Dukkehjem (1879). Muioc’h-mui e pledas e oberennoù gant an hiniennoù hag an darempredoù etrezo, gant elfennoù eus e vuhez enno, evel Vilvanden (1884).
Henrik Ibsen a seller outañ evel un dramaour bras hag unan eus dramaourien gentañ an amzer vodern. Levezonet en deus skrivagnerien anavezet evel George Bernard Shaw pe Luigi Pirandello.

## E skridoù

* Brand, 1866
* Peer Gynt, 1867
* Samfundets støtter, 1876
* Et dukkehjem, 1879
* Gengangere, 1881
* En Folkefiende, 1882
* Vildanden, 1884
* Rosmersholm, 1886
* Fruen fra havet, 1888
* Hedda Gabler, 1890
* Bygmester Solness, 1892
* Når vi døde vågner, 1899

## Liammoù diavaez

* Lec’hienn savet da-geñver kant vloaz marv Ibsen, e 2006 (e meur a yezh)
* Project Gutenberg - Ibsen (skridoù Ibsen da bellgargañ, e norvegeg pe e saozneg)
# Henrik Nordbrandt

Henrik Nordbrandt :
| Obererezh | romantoù, arnodadennoù, pozioù |
| Ganedigezh | 21 a viz Meurzh 1945 e Frederiksberg |
| Yezh skrivañ | daneg |
| Enorioù | Priz lennegezh Kuzul an Norzh 2000 gant Drømmebroer |
| kemmañ |
Henrik Nordbrandt (21 a viz Meurzh 1945 e Frederiksberg) a zo ur skrivagner romantoù hag arnodadennoù danat. Pozioù a vez skrivet gantañ ivez. E 1966 e voe embannet e levr kentañ, un dastumad barzhonegoù titlet Digte. E 2000 e tapas Priz lennegezh Kuzul an Norzh gant e zastumad barzhonegoù Drømmebroer.

## Oberennoù

* Digte (1966)
* Miniaturer (1967)
* Syvsoverne (1969)
* Omgivelser (1972)
* Opbrud og ankomster, Kopenhagen: Gylandal, 72 pajennad (1974)
* Ode til blæksprutten og andre kærlighedsdigte, Kopenhagen: Gylendal, 55 pajennad (1975)
* Glas, Kopenhagen: Gylendal, 53 fajennad (1976)
* Istid (1977)
* Guds hus (1977)
* Breve fra en ottoman (1978)
* Rosen fra Lesbos (1979)
* Spogelselege (1979)
* Forsvar for vinden under doren (1980)
* Armenia (1982)
* 84 digte, Kopenhagen: Gylendal, 125 pajennad (1984)
* Armenia (1984)
* Violinbyggernes by (1985)
* Håndens skælven i november (1986)
* Vandspejlet (1989)
* Glemmesteder (1991)
* Stovets tyngde (1992)
* Ormene ved himlens port (1995)
* Egne digte, Kopenhagen: Gylendal, 289 fajennad (2000)
* Drømmebroer (2000)
* Besøgstid (2007)

## Notennoù

* ↑ http://www.norden.org/nr/pris/lit_pris/uk/arkiv.asp?&lang=&p_id=542
* 1 2 3 4 5 6 7 8 9 10 11 12 13 14 15 16 17 18 19 20 21 22 23 "Henrik Nordbrandt" e lec'hienn Poetry International
* 1 2 3 4 5 "Henrik Nordbrandt" e lec'hienn Literatur.siden
* ↑ van der Liet, Henk, troet gant Russell Dees, "Images, Sounds and the Return of the Divine? Some Forays into Danish Poetry 2007", Danish Poetry Magazine, Nevez amzer 2008
# Henriot Quimper

Henriot Quimper a zo ur feilhañserezh vreizhat bet savet e 1690 e Kemper.

## Liammoù diavaez

* Lec'hienn ofisiel
* HB-Henriot - Made in Finistère
# Henriette Bro-Saoz

Henriette Bro-Saoz (1644 -1670), pe Henrietta of England , pe Henriette d'Angleterre e galleg, pe Henrietta Anne Stuart of England, pe Henriette-Anne Stuart, a oa ur briñsez saoz hag a zimezas da Philippe de France, dug Orleañs, breur d’ar roue gall Loeiz XIV.
Ganet e oa en Exeter en Devon d'ar 16 a viz Mezheven 1644. Merc'h e oa d'ar roue Charles Iañ Bro-Saoz, roue bro-Saoz ha bro-Skos, ha d'e bried Henriette Bro-C'hall (1609-1669). He mamm a oa merc'h d'ar roue gall Herri IV, ha c'hoar da Loeiz XIII; keniterv kompez e oa neuze da Loeiz XIV. Stuart e oa he zad, Bourbon he mamm.
Pa oa ganet e oa brezel diabarzh etre kostezenn he zad roue ha tud ar parlamant da gentañ, harperien Oliver Cromwell goude. He mamm he doa dilezet anezhi goude he genel da dec'hel da Vro-C'hall gant he serc'heg. Chomet e oa dindan evezh he gouarnerez, Lady Dalkeith, kontez Morton.
He zad a c'houlennas ma vije graet ur vadeziant anklikan dezhi. Goude kollet emgann Naseby, e kasas Charles Iañ e vab Charles, titlet priñs Kembre, da-gaout e vamm da Vro-C'hall. Lady Morton a voe kaset dre heg gant Henriette da-gichen Londrez, met nac'h a reas reién ar bugel d'ar Parlamant gant aon na vije lazhet.
Tec'hel a reas an itron gant ar verc'hig un devezh hañv e 1646 da lez ar roue gall Loeiz XIV, gwisket en koueriadez hag ar verc'hig gwisket en paotrig. Degemeret fall e voe gant mamm ar briñsezig, ha kaset da gaolmoc'ha.

### Eured politikel

E 1661, da seitek vloaz, e timezas da Philippe Iañ, dug Orléans ("Monsieur"), breur da Loeiz XIV, ha paotretaer touet.

## He bugale

Daoust d'e si brudet e teuas a-benn Fulup d'ober bugale d'e wreg:
* Marie Louise d'Orléans (1662- 1689), a zeuas da vout Rouanez Spagn o timeziñ da Carlos II, roue Spagn.
* Philippe-Charles d'Orléans, dug Valois ( 1664 - 1666), marvet da zaou vloaz;
* ur verc'h marv ganet e Gouhere 1665, ;
* Anne Marie d'Orléans (1668 -1728), dimezet e 1684 da Vittorio Amadeo II Roue Sardigna.

## Goude he marv

Pa varvas Henriette e 1670 ec'h addimezas he fried Fulup d'ar briñsez alaman Liselotte von der Pfalz.
a vo kavet e Wikimedia Commons.
# Henriette Vogel

Adolfine Vogel (1773, pe 1780 hervez ar maen-bez - 21 a viz Du 1811), lesanvet Henriette Vogel gant Heinrich von Kleist, a oa muzenn ar barzh-se. Kouezhet e oa ar c'hrign-bev warni hag en em lazhañ a reas gant Heinrich von Kleist d'an 21 Du 1811, war lez lenn Wannsee, e-tal Potsdam.
# Juan Carlos Calvo

Juan Carlos Calvo, bet ganet d'ar 26 a viz Mezheven 1906 e Montevideo (Uruguay) hag aet da Anaon d'an 12 a viz Here 1977 er memes kêr, a oa ur melldroader etrebroadel uruguayat (argader e bost dezhañ war an dachenn).
Chomet e oa da c'hoari, a-hed e vicher, en Uruguay :

## Kib vell-droad ar bed

Kemeret en devoa perzh en un dalc'h hepken :
* Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. Ne c'hoarias krogad ebet.
# Juan Fernández de Navarrete

Juan Fernández de Navarrete (Logroño, 1526 - Toledo, 1579), anavezet ivez evel Navarrete el Mudo, dre ma oa mut, a oa ul livour spagnol en amzer ar roue Felipe II.
# Juan Fernández el Labrador

Juan Fernández, lesanvet El Labrador a oa ul livour spagnol er XVII$^{vet}$ kantved, oberiant entre 1629 ha 1636, hag a reas naturioù divuhez dreist-holl.
a vo kavet e Wikimedia Commons.

## Buhez peuzdianav

Juan Fernández zo un den peuzdianav. Gouzout a reer e veve pell eus lez ar roue, hag e live bleunioù ha frouezh, ha rezin dreist-holl. Hervez Antonio Palomino, en deus skrivet un nebeud linennoù diwar-benn «Juan Labrador Pintor Insigne», a soñje e oa bet kelennet gant Luis de Morales hag e oa marvet en Madrid, kozh-mat, war-dro 1600. Palomino a grede ivez e oa eus Extremadura, hep prouenn. A-benn ar fin n'hon eus nemet ur fed: en renabl dastumadeg kentañ Markiz Leganés, graet en 1655, ez eus meneg eus un «porcelana de uvas, dos búcaros, unas castañas y bellotas», lakaet war gont al «labrador de las nabas», meneg a gaver adarre goude (1660) en renabl madoù Ramiro de Quiñones, perc'henn teir zaolenn diwar zorn al «Labrador de las navas», pourchaset dre hanterouriezh ur marc'hadour taolennoù anavezet, Francisco Berges. Hennezh en deus roet da soñjal e oa genidik eus Las Navas del Marqués (Ávila), met navas zo ul lec'hanv a ra dave d'ur gêriadenn en ur c'hornad plaen ha hep gwez, kumun a-walc'h en div Gastilla, ken na c'haller ket kavout al lec'h resis en dun doare asur.

## Levrlennadur

* Aterido, Angel (2013). Juan Fernandez Labrador. Still lifes (katalog diskouezadeg). Madrid: Prado Museum. ISBN 978-84-8480-260-0.
* Museo del Prado (1995). The beauty of the real. Vases and still lifes at the Museo del Prado 1600-1800. katalog diskouezadeg. Madrid: Publyco S. A. ISBN 84-87317-43-X.
* Palomino, Antonio (1988). The pictorial museum optical scale III. The picturesque Spanish Parnassus laureate. Madrid: Aguilar S. A. Editions. ISBN 84-03-88005-7.
* Pérez Sánchez, Alfonso E. (1983). Spanish Painting still life and vases from 1600 to Goya. Prado Museum, katalog diskouezadeg. Madrid: Ministry of Culture. ISBN 84-500-9335-X.
* Pérez Sánchez, Alfonso E. (1992). Baroque Painting in Spain 1600-1750. Madrid: Ediciones Chair S. A. ISBN 84-376-0994-1.
* Portus, ed., Javier (2006). The real faked. Spanish Still Life Naseiro collection purchased for the Prado. Madrid: Prado Museum. Katalog diskouezadeg. ISBN 84-8480-097-0.

## Notennoù ha daveennoù

* ↑ Patrom:Cita Harvard
# Juan Cabañero y Esponera

Juan Cabañero y Esponera, ganet e 1798 en Urrea de Gaén, e proviñs Teruel (Aragon), ha marvet en 1849) a oa un ofiser aragonat e-pad Kentañ brezel ar garlouriezh. Stourm a reas gant an div gostezenn, a bep eil.

## Zaragoza

E-pad rejañs María Cristina edo kêr Zaragoza e-tu ar gouarnamant a oa etre daouarn ar frankizourien .
D'ar 27 a viz C'hwevrer 1838 e c'hoarvezas un emsavadeg karlourien, a reas tro wenn, met kement-se a servijas da vroudañ Juan Cabañero y Esponera da vont di gant 3.000 soudard war droad ha 300 war varc'h, da gemer kêr, skoazellet gant ar Gall Epinard ha karlourien kêr.
Kemer a reas Belchite ha tostaat ouzh Zaragoza.
D'ar 5 a viz Meurzh 1838 e kemeras kêr hep emgann met goude e kavas gwell mont kuit, o welout enebiezh ar boblañs. En em dennañ a eure da g-Cantavieja.
An darvoud-se eo ar Cincomarzada, a vez lidet bep bloaz abaoe.
Diwar neuze eo bet anvet Zaragoza "siempre heroica".
Goude convenio de Vergara e voe anvet da vrigadier ha mont a reas d'en em gannañ gant kostezenn ar frankizourien, ha trec'h e voe en emgannoù ouzh e gamaraded a-gent.

## Levrlennadur

* San Román, marqués de: Guerra civil de 1833-40 en Aragón y Valencia; t. II, Madrid, 1869.
* Delgado Idarreta, J.M. : Los pronunciamientos liberales en Zaragoza durane la regencia de María Cristina; Logroño 1975
* Forcadell, Carlos: Estudios de Historia Contemporánea ; Zaragoza 1978

## Liammoù diavaez

* https://web.archive.org/web/20160906171216/http://www.enciclopedia-aragonesa.com/voz.asp?voz_id=2715
* http://club.telepolis.com/tuaragon/z/belchite/historia/historia2.htm
# Juan Corzo

Juan Corzo y Príncipe a zo bet ganet e 1873 e Madrid (Spagn) ha marvet e 1941.
Mestrc'hoarier echedoù kuban.
Kampion Kuba e voe a-raok José Raúl Capablanca.
Divroañ a reas da Guba e 1887. Deskiñ a reas digant Pichardo ha dont a reas da vout kampion eus Klub Echedoù La Habana. Koll a reas a-enep da Gapablanca (4 - , 3 + , 6 =) p'edo hemañ 13 vloaz. A-gevred gant Capablanca e krouas Kevre Broadel Echedoù Kuba. E-pad pell amzer e voe renour kazetenn echedoù Capablanca.
# Juan Carlos Ferrero

Juan Carlos Ferrero Donat, bet ganet d'an 12 a viz C'hwevrer 1980 en Ontinyent (Spagn), zo bet ur c'hoarier tennis spagnol (a vicher etre 1998 ha 2012) hag aet e oa ar maout gantañ e Tournamant Roland Garros e 2003.
# Juan Fernández (kabiten)

Ar c'habiten Juan Fernández a oa ur moraer spagnol kaset da greisteiz Chile. E 1620 ec'h ergerzhas Patagonia hag e tizoloas al lennoù Nahuel Huapi ha Lago Puelo, a zo e Republik Arc'hantina hiriv.
Kinniget en devoa da Roue Spagn mont da glask ar Ciudad de los Césares mojennel, ha war un dro klask tud an ergerzhadeg renet gant Pedro Sarmiento de Gamboa, hag a oa gantañ eskob Plasencia, aet da goll e Strizh-mor Magallanes.
Soñjal a reer e felle da Juan Fernández kavout teñzorioù ar vojenn, ha klask war-lerc'h an ergerzhadeg ne oa nemet un digarez da gaout skoazell ofisiel digant ar roue
Arabat droukveskañ ar Juan Fernández-mañ gant ur moraer all heñvelanvet Juan Fernández (1530-1599), eus Cartagena, hag a zizoloas Inizi Juan Fernández ma roas e anv dezho, hag a varvas e dibenn ar XVIvet kantved.
# Juan Carlos Iañ

Juan Carlos Iañ, ganet d'ar 5 a viz Genver 1938 e Roma, a zo bet roue Spagn adalek 1975 betek an 19 a viz Mezheven 2014. Ren a rae abaoe marv an diktatour Francisco Franco, a adsavas ar roueelezh evitañ. D’an 2 a viz Mezheven 2014 en doa roet da c'houzout ez ae er-maez a roue, ha d’an 19 a viz Mezheven ez eas e vab henañ, Felipe VI Spagn da roue war e lerc'h.
a vo kavet e Wikimedia Commons.
# Juan Fernández

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Juan Fernández zo un anv spagnolek, ha hini meur a zen

## Tud

* Juan Fernández de Navarrete, livour spagnol
* Juan Fernández Manrique de Lara (1398-1493), kont Castañeda ha kansellour meur Kastilha;
* Juan Fernández (moraer portugalat), moraer portugalat er XVvet kantved
* Juan Fernández (1530-1599), moraer spagnol er XVIvet kantved, kavet gantañ an Inizi Juan Fernández.
* Juan Fernández (kabiten), moraer spagnol er XVIIvet kantved,
* Juan Fernández el Labrador, livour spagnol eus ar XVIIvet kantved

## Lec'hioù

* Inizi Juan Fernández
* Juan Fernández (Chile)

## Istor

* Kemeridigezh an Inizi Juan Fernández

## Pennad kar

* João Fernandes
# Juan Fernández (1530-1599)

Juan Fernández, ganet war-dro 1528/1530 e Cartagena (Spagn), marvet e Santiago de Chile e 1599, zo ur moraer spagnol eus ar XVIvet kantved. Kabiten ha loman e oa. Merdeiñ a reas a-hed aodoù kornôk Suamerika.
Gant Hernando de Lamero ha Juan Jufré, edo e-touez ar re a verdeas e Kabiteniezh Chile (Capitanía General de Chile).
Kavout a reas an inizi-mañ: Enez San Félix, Enez San Ambrosio, hag an Inizi Juan Fernández entre 1563 ha 1574.
# Hit Parade 2

E 1992 e tivizas sonerien The Wedding Present lakaat embann ur bladenn single (45 tro) bep Lun kentañ ar miz. Nebeut a skouerennoù anezho a voe engravet. War bep hini anezho e oa un ton krouet gant ar strollad war an tu A, hag un ton krouet gant un arzour all sonet en-dro ganto war an tu B. An holl donioù a voe embannet goude-se dindan stumm ur bladenn CD, anvet Hit Parade 1 ha Hit Parade 2. Ur bladenn CD doubl, The Hit Parade, a zeuas er-maez e 2003. Dav eo gouzout ez eo disheñvel an ton Boing! (enrollet gant Brian Paulson) a glever war ar pladennoù CD diouzh an enrolladenn a glever war ar bladenn single (enrollet gant Jimmy Miller, hag a enrollas ivez Flying Saucer).

## Roll ar c'hanaouennoù

* "Flying Saucer"
* "Boing!"
* "Love Slave"
* "Sticky"
* "The Queen of Outer Space"
* "No Christmas"
* "Rocket" (Mud)
* "Theme from Shaft" (Isaac Hayes)
* "Chant of the Ever-circling Skeletal Family" (David Bowie)
* "Go Wild in the Country" (Bow Wow Wow)
* "U.F.O." (Barry Gray)
* "Step into Christmas" (Elton John)